**MUNICIPIUL SATU MARE**

**CABINET PRIMAR**

Nr. 4106/20.01.2021

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, la proiectul de hotărâre ”privind modificarea procentului coloanei a 5-a din Anexa nr. 1 și Anexa nr.2 la Hotărârea Consiliului Local al municipiului Satu Mare nr.169/24.09.2020 privind modalitatea de calcul a chiriilor pentru locuințele de tip ANL”

În susținerea căruia formulez prezentul

**REFERAT DE APROBARE**

Municipiul Satu Mare administrează locuințe de tip ANL și sunt închiriate către beneficiarii care au întrunit condițiile legale de acces la o locuință tip ANL.

Modul de calcul al chiriei aferente locuințelor pentru tineri, destinate închirierii se realizează în conformitate cu prevederile art. 8 alin.(2), (9), (10) și (11) din Legea nr. 152/1998 și ale art. 19^2 alin.5 din Normele metodologice pentru punerea în aplicare a prevederilor Legii nr. 152/1998, aprobate prin HG nr. 962/2001, cu modificările și completările ulterioare, actualizându-se cu rata inflației în termen de 30 de zile de la data publicării ratei inflației de către Institutul Național de Statistică pentru anul anterior și dacă este cazul și în baza coeficientului în funcție de anul recepției și de veniturile nete pe membru de familie, fiind aprobate prin HCL nr. 169/24.09.2020.

Având în vedere că prin Legea nr. 260/2020 s-a modificat cota procentuală care se aplică la valoarea de înlocuire a construcției destinată administratorilor locuințelor de la 0,8% la o cotă de maximum 1,5% se impune modificarea coloanei a 5 -a din Anexa nr.1 și coloana a 5-a din Anexa nr. 2 la HCL nr. 169/2020, fapt pentru care propun spre analiză și aprobare Consiliului local al municipiului Satu Mare prezentul proiect de hotărâre.

**INIŢIATOR PROIECT**

Primar

Kereskényi Gábor

Red. Corina Seres/2 ex.